﻿ İCTİMAİ NƏZARƏT KOALİSİYASI İCTİMAİ YÜRÜŞ KEÇİRDİ » www.ictimainezaret.com
İCTİMAİ NƏZARƏT KOALİSİYASI İCTİMAİ YÜRÜŞ KEÇİRDİ
Bu gün İctimai Nəzarət Koalisiyasının yaradılmasının dörd ili tamam oldu.
4 ildir ki, İctimai Nəzarət Koalisiyası sıralarında toplanmış yüzlərlə Azərbaycan vətəndaşının ürəyi bir amalla döyünür: xalqımızın həyatında müxtəlif problemlər yaradan insanları ifşa etmək, respublika prezidentinin tapşırıqlarına, qanunlarımıza riayət etməyənlərin layiqli cəzalardırılmasına çalışmaq, ölkə əhalisinin sosial-mədəni rifah halının və maarifləndirilməsinin inkişafı istiqamətində təbliğat xarakterli tədbirlər həyata keçirmək.
Dünya Azərbaycanlılarının Mədəniyyət Mərkəzinin 1-ci vitse-prezidenti, Sabitlik və İnkişaf Mərkəzinin rəhbəri Rasim Məmmədovun təşəbbüsü ilə yaradılan və onun sədri olduğu İctimai Nəzarət Koalisiyası artıq respublikamızın hüdudlarından kənarda yaşayan soydaşlarımızı da öz ətrafında birləşdirməyə nail olub.
Hər gün İctimai Nəzarət Koalisiyasına gələn onlarla Azərbaycan vətəndaşının və onların bu təşkilatın fəaliyyətindən razılıq ifadə edən fikirləri, münasibətləri və açıqlamaları sosial şəbəkələr vasitəsi ilə xalqın diqqətinə çatdırılır.
Ölkənin görkəmli şəxsiyyətlərinin ruhunun uyuduğu Fəxri Xiyabana və Şəhidlər Xiyabanına bugünkü növbəti ictimai yürüş İctimai Nəzarət Koalisiyasıını yaranmasının 4 illiyinə həsr olundu. Müxtəlif elm, incəsənət, təhsil, ictimayyət xadimlərinin, sıravi vətəndaşların, tələbələrin, şəhid ailələrinin, hüquq-mühafizə orqanları rəhbərləri və əməkdaşlarının, media nümayəndələrinin iştirak etdiyi ictimai yürüşdə Rasim Məmmədovun hər zamankı kimi alovlu, emosional, müfəssəl və eyni zamanda səmimi çıxışı alqışlarla qarşılandı.
İctimai Nəzarət Koalisiyasının 4 illiyinə həsr olunmuş ictimai yürüşdən sonra QHT evində ictimai fəallarla görüş davam etdirildi. (ictimaixeber.az)